Strakonice

Strakonice estas distrikta urbo en Ĉeĥio kun  (). Ĝi situas en la sudokcidenta parto de la lando, en Sudbohemia regiono, ĉe kunfluejo de riveroj Otava kaj Volyňka. Ĝi famas precipe pro sia burgo kaj sia sakfajfista tradicio.

 Historio 
La unua mencio pri Strakonice aperas komence de la 13-a jarcento, kiam tie en 1220-1235 estis konstruita burgo. Ĝi estiĝis urbeto en 1300 - konsistigis ĝin
la tn. Suba (aŭ Malpli granda) urbo kun laŭlonga placo, situanta sub la burgo sur la insulo en Otava, kaj sekve ankaŭ Supra urbo sur la maldekstra bordo de la rivero, kies centro same estis laŭlonga placo. Strakonice akiris urbajn rajtojn en la jaro 1367, ekde la jaro 1402 posedis ĝin johanitoj, kiuj donis al ĝi multajn privilegiojn. Ekonomia prospero en la 16-a jarcento estis interrompita de la tridekjara milito, dum kiu la urbo estis sufiĉe damaĝita. La nova ondo de ekonomia evoluo venis en la 18-a jarcento. En la jaro 1649 estis fondita bierfarejo (ĝis hodiaŭ funkcianta), disvastiĝis hejma trikproduktado (ŝtrumpoj, ĉapoj), kies tradicio estas daŭrigata ĝis nuntempo. En la jaro 1812 komencis labori la unua fezfarejo, ĉirkaŭ la jaro 1900 oni jam eksportis 400 000 dekduojn da fezoj plejparte ĝis Turkio, Hindio, Arabio kaj Egipto. En la jaro 1919 estis fondita fabriko por bicikloj kaj motorcikloj, fabrikanta nun konsistaĵojn por aŭtomobilindustrio.

 Loĝantaro 

 Partoj de urbo 
La urbo membriĝas en sep katastrajn teritoriojn kaj ok partoj de urbo:
 Strakonice I (k. t. Strakonice)
 Strakonice II (k. t. Nové Strakonice)
 Dražejov (k. t. Dražejov u Strakonic)
 Hajská
 Modlešovice
 Přední Ptákovice
 k. t Střela, partoj Střela kaj Virt

En la norda parto de la urbo troviĝas loĝparto Habeš. Kreas ĝin proksimume 120–140 familiaj domoj kaj tri loĝdomoj. En la ĉirkaŭaĵo troviĝas montoj Ryšovy (527 m s. m.) kaj Kuřidlo (546 m s. m.), kiuj estas samtempe naturrezervejoj.

Antaŭe estis konsisto de la urbo ankaŭ hodiaŭ memstaraj municipoj Droužetice, Mutěnice, Rovná kaj Řepice.

 Vidindaĵoj 
eta|maldekstra|200ra|Burgo de Strakonice - la dua korto kun panoramturo Rumpál
 La plej grava memorindaĵo de la urbo estas areo de la Burgo de Strakonice - ekde 1995 nacia kultura memorindaĵo. La burgo estis fondita komence de la 13-a jarcento de la elstara nobela familio Bavor, en 1243 parte donacita al Ordeno de johanitoj (kavaliroj de Malto). La nekutima kunligo de nobela kaj eklezia sidejoj estas ĝia ĉefxa specifa trajto. En la suda parto de la areo troviĝas monaĥejo kun preĝejo de Sankta Prokop, konstruita laŭ la stilo de la preĝejo de Sankta Jakobo en Regensburgo. La burgo sukcese eltenis sieĝadon de husanoj, sed dum la tridekjara milito ĝi estis dufoje konkerita kaj difektita. En ĝia ĝenerala aspekto interplektiĝas pluraj arkitekturaj stiloj, ekde frugotika ĝis rokoka. Nuntempa sidejo de kelkaj kulturaj institucioj - Muzeo de Meza regiono de Otava kun belvida gotika turo Rumpál , kastela galerio, ekspoziciejo en Kapitula salonego, biblioteko de Šmidinger kaj baza artlernejo. Por esperantistoj ĝojiga informo estas, ke en la muzeo haveblas ekde septembro 2007 kompleta ĉiĉerona teksto en Esperanto!

 Ekleziaj memorindaĵoj 
 renesanca preĝejo de Sankta Margarito el 1583, konstruita de flandra arkitekto V. Vogarelli - valora konstruaĵo kun gotikaj elementoj kaj belega reta stela volvaĵo
 preĝejo de Sankta Prokop en la burga areo - origine romanika, kun barokaj kaj rokokaj elementoj kaj baroka interno, kun surmuraj pentraĵoj el 1340
 origine gotika tombeja preĝejo de Sankta Venceslao el la 13-a jarcento, barokstile adaptita
 baroka pilgrimpreĝejo de Virgulino Maria la Dolora en la urba kvartalo Podsrp
 baroka kapelo de Sankta Johano Nepomuka
 kapelo de Sankta Marteno en areo de la iama instituto de Siebert (nuntempa pensiulejo) - servanta ankaŭ al porokazaj ekspozicioj

 Memorindaĵoj de la urbocentro 
 eksa urbodomo sur la Granda placo, el 1903– ornamita de sgrafitoj de akademia pentristo Josef Bosáček laŭ la skizo de Mikoláš Aleš
 konstruaĵo de Ĉeĥa monŝparejo el 1906, kun sgrafita ornamo
 baroka pestokolono meze de la placo Palacký el la jaroj 1730-1740 (antaŭe starinta sur la Granda placo)
 Viandobutikoj (n-ro 142) – mallarĝa tegmentkovrita strateto kun originaj gotikaj urbodometoj, baroke adaptitaj
 domoj n-ro 44 kaj 45 – t.n. "Papdomoj" - apartenintaj al arkitekto Papež (ĉeĥlingve "Papo"), kun ŝildoj memorigantaj pri stilo de tipa sudbohemia kamparana baroko
 memortabulo sur la naskiĝdomo de Josef Skupa (n-ro 140, eksgastejo "U Švehlů")

 Ceteraj vidindaĵoj 
 juda tombejo (2 km de Strakonice, direkte al Pracejovice) , kies plej aĝa legebla tomboŝtono devenas el 1736
 malfruempira altano - etkonstruaĵo similanta al malferma antikva templo el la jaro 1837, troviĝas sur la artefarita altaĵo en parko de Renner
 statuo de la religia reformisto Jan Hus
 statuo de la poeto František Ladislav Čelakovský kreita de Břetislav Benda
 ponto de Jan Palach el 1977
 granda sakfajfilo, simbolo de la urbo - sur la rondĉirkaŭirejo ĉe Fezko, kreita de inĝ. Pavel Pavel
 12-tuna betona kopio de la statuo moai, surbaze de kies sukcesaj transporteksperimentoj en 1982 estis inĝ. Pavel Pavel invitita de Thor Heyerdahl por partopreni en 1986 la ekspedicion en Paskinsulo
 Stonehenge – repliko de la pordego de la mondfama pratempa sanktejo, kreita de inĝ. Pavel Pavel, kiu pere de ĝi elprovis sian teorion pri konstruado de Stonehenge en Anglio
 instrupado en Podskalí - 3,5 km longa promenvojo kun 14 informtabuloj (la itinero kondukas laŭlonge de de Otava, preter la bierfarejo, Granda roko, vejro, insulo, kastela ĝardeno ĝis la burgo)

 Famaj personecoj 
 poeto František Ladislav Čelakovský (1799–1852)
 Josef Skupa (1892–1957), la „patro“ de marionetoj Spejbl kaj Hurvínek
 Pavel Pavel (1957-) esploristo, vojaĝisto kaj transportanto de nekutimaj pezaj objektoj, mondfamiĝis precipe kiel "iriginto" de la misteraj statuoj moai sur Paskinsulo

 Tradiciaj kulturaj aranĝoj 
 Jamboree – internacia festivalo de blugrasa muziko – la lastan semajnfinon en majo
 Dance show - tutrepublika prezento de dancensembloj (kantri kaj modernstilaj) – en junio
 Rumpálování – stila historia festo en la burga areo -fine de julio/komence de aŭgusto
 Internacia sakfajfista festivalo (okazanta ekde 196|7) – ĉiun duan jaron fine de aŭgusto
 Adventa festo en la burga areo – la unuan semajnfinon de decembro

 Interesaj lokoj en la ĉirkaŭaĵo 
 renesanca akvokastelo en Blatná
 fortikaĵo kaj kastelo en Lnáře
 Hoslovice - skanzeno kun la plej aĝa konserviĝinta akvomuelejo en Ĉeĥio, filio de la muzeo Strakonice
 urbo Písek kun fama Ŝtonponto

 Transporto 
Tra Strakonice gvidas grava elektrizita fervoja linio numero 190 de Plzeň al České Budějovice.

 Ĝemelurboj 
  - urba retpaĝo
  -urba retpaĝo
 -urba retpaĝo
  - urba retpaĝo

 Pluaj fotoj 

 Bibliografio 
 ĉeĥlingva 
 BIRNBAUMOVÁ, Alžběta: Město Strakonice. Praha : Umělecká beseda-Vyšehad, 1947. 21 p., fot.
 BIRNBAUMOVÁ, Alžběta: Strakonický hrad. Praha : Vyšehrad, 1947. 34 p
 CVRČEK, Jan Zdeněk Strakonice : Město. Lidé. Osudy. 2-a larĝigita eldono. Strakonice : Měst. nár. výbor, 1989. 426 s., bild., fot., bibl.
 ČESAL, Aleš: Toulky tajemnými místy Čech. Praha: Nakladatelství XYZ, 2008. 356 p, il., bibl. ISBN 978-80-87021-41-5
 DAVID, Petr: Skvosty hradů. Praha: Knižní klub, 2007. 207 p., il., fot. map. ISBN 80-242-1831-1
 DOLEŽALOVÁ, Jiřina: Mezi Lužnicí a Otavou. Praha : Regia, 2004. 205 s. il. ISBN 80-86367-37-1
 DYK, Jan: Strakonice. Průvodce městem a okolím. Strakonice : Odbor klubu československých turistů, 1924. 48 p.., fot.
 FIBICH, Ondřej: Maltézský řád na Strakonicku. Strakonice : Fibich, 2004. 24 p. il.
 FIBICH, Ondřej: Židé na Strakonicku. Strakonice : s.n., 2001. 20 p., il.
 KOBLASA, Pavel: Panská sídla jižních Čech : 433 hradů,zámků a tvrzí. České Budějovice : Veduta, 2003. 213 p. , bild., bibl. ISBN 80-903040-5-2
 REŽNÝ, Josef: Mezinárodní dudácké festivaly Strakonice : k jubilejnímu 15. ročníku roku 2002 vydalo město Strakonice. Strakonice : Město Strakonice, 2002. 71 p. : il., tab. ISBN 80-238-9210-X
 STRAKONICE na pohlednicích.Fotoarkivo de Julie Chadimová k.a.. Strakonice : Město Strakonice, 2007. [20] koloraj bildkartoj.
 STRAKONICE - vlastivědný sborník. 3 volumoj. Strakonice : Město Strakonice, 2002. ISBN 80-238-7889-1
 ŠMÍD, Zdeněk: Otava : putování po řece. Praha ; Litomyšl : Paseka, 2005. 354 p., bild. ISBN 80-7185-742-4
 TOUFAR, Pavel: Od Blatné k Otavě : legendy, báje, příběhy, záhady, magie a otazníky : Bělčice, Blatná, Rabí, Prácheň, Horažďovice, Strakonice, Sedlice, Otava a okolí. Benešov : Start, 2006. 431 p. : map. , fot., il., bibl. ISBN 80-86231-38-0
 TYLA, Václav: Strakonice s okolím na starých pohlednicích . Strakonice : Filatelie Panda, 2005. 63 p., il.
 TYLA, Václav: Zapomenuté Strakonice. Strakonice : Filatelie Panda, 2003. 71 p.

 plurlingva 
 STRAKONICE: město = town = stadt. Strakonice : Město Strakonice, 2000. [12] s. : il., mp. (ĉeĥe, germane, angle)
 STRAKONICE-město a okolí = Strakonice-town and surroundings = Strakonice-die Stadt unh ihre Umgebung. Strakonice : Město Strakonice, 2002. [32] p. , il.
 STRAKONICKO srdce Pootaví. Fot. J. Sádl, teksto J. Sichinger. – 2-a eld. Praha : ČTK Pressfoto, 1989. Nepaĝ., fot., fremdlingv.
 STRAKONICKÝ hrad. Teksto J. Olejník, M. Špecián, fot. S. Pravda. Strakonice : Muzeum středního Pootaví, 1983. [8] p. il., pl. Ruse, germane, angle

 Eksteraj ligiloj 
 www.info.strakonice.eu- Informcentro Strakonice (ĉeĥe, germane, angle, pole)
 www.muzeum.strakonice.cz – Retpaĝaro de Muzeo de Meza regiono de Otava (ĉeĥe, germane, angle)
 www.mu-st.cz - Oficiala urba retpaĝaro (ĉeĥe, germane, angle, france, ukraine)
 www.dudackyfestival.cz - Informoj pri internacia sakfajfista festivalo en Strakonice (ĉeĥe, germane, angle)


Kategorio:Municipoj en distrikto Strakonice
Kategorio:Urboj en distrikto Strakonice
Kategorio:Distriktaj urboj en Ĉeĥio
Kategorio:Urboj en Bohemio
Kategorio:Setlejoj en Blatna montetaro
Kategorio:Setlejoj sur Otava